bitunay

bitunay(刺竹) 

siceka ku tapangay a caang nu bitunay, caay ka talaw tu kedal ku bitunay, takalaw, macebeday, caay kadebung a miauk. sisa, palumaen nu Sakizaya liklik nu niyazu’ malulangat nu niyazu’. ayza sa paluma tu lilies nu luma’ ku Sakizaya a tademaw salangatan.

 用途 

satilamal, sakasuyan, sapisaluma’ ku bitunay, taka:law ku bitunay, sisa, sipacaitay tu tatipeluk, u dawa, u tepi nu auk i teluc niza, balatebat sa pabalien, satakus tu milakalakay a tademaw atu pibaong tu dietu. sisa, u bitunay ku sabalbal tu udu a mipuhpuh, pasepi ku langdaway a sadongi.
u zuma sa, salami’en ku tebu’, maikesay sa sanga’en tu cael. i caluk nu tatuasan sitakuliyaway a misamis, u bitunay ku sapisanga’, siteked tu roma a binacadan. cemakat ku cacay a sela nu Sakizaya, palima tu bitunay palilis tu niyazu’.

 刺竹圈 

itawyaay a niyazu’ nu Takubuwan, pakalima a miheca, anucaay walu a miheca, pacakat ku Sakizaya tu cacay a saselalan, keliden nu kalas a paluma tu bitunay palilis tu niyazu’ ku baluhay a selal, tangasa pibulawan nu kuwapin, maalatu ku 200 kungce nu kaahebal i lilies salangatan nu niyazu’. tasa ku sacomod i tebun nu niyazu’. caay ku mamadebung nu lais. sisa, malecad tu bitunay ku pisimaw tu kasaselal nu Sakizaya i niyazu’.

 muliwliw paluma’ i liwliw nu niyazu’ tu bitunay.(在部落周圍種刺竹) 

yu mahiza henay u niyazu' nu mita sa.
paliwliwen kiyami tu tungawen ku luma' niyan u niyazu' nu mita u mahiza henay.
u niyan u selal nu niyazu' yu mahiza henay muliwliw tu a paluma tu liwliw tuyniyan .
u tungawen itini i liwliw nu niyazu' nu mita yu mahiza henay .
han naku kiniyan haw kiw masakimulu kiniyan u niyazu' nu mita.
maliwliw nu niyan u tungawen.
u niyan u niyazu' nu mita i takubuwan sa masakimulu kuni u niyazu' nu mita haw
liwliwen nu tungawen haw.
u tungawen hananay nu mita sa yu mahiza henay u selal.
kina cacay masaselal kiniyan u niyazu' nu mita.
paluma tu tiniyan u tungawen haw u tungawen u niyazu' nu mita yu mahiza henay.
hanaku kuniyan kiw masakimulu ku niyazu' nu mita.

 namakayniay a nasulitan nasakamuan atu natinengan 
uyniyan a kamu sa namakayni ci baki Tiway Sayiun.(帝瓦伊.撒耘口述)